钦定古今图书集成/明伦汇编/氏族典/第136卷 > 《凌迪知万姓统谱》 > 银镜
## 钦定古今图书集成/明伦汇编/氏族典/第136卷 > 《凌迪知万姓统谱》 > 银镜

按《万姓统谱》：“镜，山西太原人。由进士正德初知鸡泽
县。节财费，减赋役，广储蓄，流民复业，盗贼屏息。再岁，
民力于农桑，讼狱以平，豪滑自戢，而黉校间彬彬然
兴礼让矣。三年政成食足兵缮，城郭以完。适蓟寇至，
与民共守，贼望风远遁，民赖以安。及报绩，擢户部主
事以去。”